DESIGN & HARMÓNIA - az otthonszépítés művészete | Szelektálás, rendszerezés, tárolás
2025-06-04 17:30 - 20:30 (Europe/Budapest) | Habitat Kreatív Központ, Margit körút 26, Budapest, 1027, Hungary
Átrendeznéd vagy felújítanád az otthonod, de nem vagy biztos benne, hogyan kezdj hozzá? Kíváncsi vagy, hogyan lesz stílusos és harmonikus egy belső tér? Vegyél részt workshop-sorozatunkon, ahol tapasztalt szakemberektől tanulhatsz és konkrét tanácsokat kaphatsz – a workshopon elkészített alaprajzod és a lakásról készített, általad hozott fotók alapján – az otthonod szépítéséhez!
Az alkalmakon a minimum 9, maximum 12 fős csoporttal együtt haladva fejlesztheted tudásod és képességeid.
Fontos! Az alkalmak egymásra épülnek, illetve a csoport összetétele végig ugyanaz, így mind az 5 alkalomra előre el kell köteleződnöd. Regisztrálni és fizetni az első alkalom linkjén, az oldal alján található űrlapon keresztül tudsz.
Ha a regisztráció vagy a fizetés során technikai problémát észlesz, vedd fel velünk a kapcsolatot! E-mail: kreativkozpont@habitat.hu, tel: 06-70/533 6950
Az egyes alkalmak részletes leírását megtalálod a hozzájuk tartozó eseményben – a lenti linkekre kattintva.
Helyszín: Habitat Kreatív Központ, 1027 Budapest, Margit krt. 26.
Időpontok:

2025. április 9. 17:30-20:30 – Az ingatlan értéke, műszaki és egyéb adottságai
2025. április 23. 17:30-20:30 – Alaprajz és stílus
2025. május 7. 17:30-20:30 – Berendezés és hangulat
2025. május 21. 17:30-20:30 – Színek és világítás
2025. június 4. 17:30-20:30 – Szelektálás, rendszerezés, tárolás

Mindehhez a tudáshoz most egyszeri bevezető áron, alkalmanként 5.000 Ft-ért juthatsz hozzá, így az 5 alkalom teljes összege 25.000 Ft!
Miért érdemes csatlakozni?
Ez a workshop egy igazi kreatív kaland, ahol ismereteidet bővítheted és új inspirációkat is szerezhetsz. Amennyiben saját lakásodhoz keresel ötleteket vagy felújítást tervezel, az itt kapott komplex szemléletmód és a csapatmunka segít abban, hogy a legjobbat hozd ki magadból. Gyakorlati tippeket és átfogó képet kapsz arról, hogyan formálható át a lakótered, úgy, hogy a mindennapokban egy energetikailag támogatott és harmonikus tér vegyen körül.
Várunk szeretettel!
A workshop lebonyolítója:
Nándori Barbara, Belsőépítész, coach
______
5. alkalom: 2025. június 4. – Szelektálás, rendszerezés, tárolás
Tarts velünk egy gyakorlatorientált workshopra, ahol megtanulhatod, hogyan tarthatsz rendet az otthonodban! Ismered a mondást: „ami kint, az van bent”! A szelektálás és rendszerezés alapvető lépései segítenek abban, hogy megszüntesd a káoszt, és a helyiségeidet / tároló területeidet átláthatóan rendezd el.
Mi vár rád?

Szelektálás alapjai: A workshop során bemutatjuk a legfontosabb szelektálási technikákat, amelyek segítenek abban, hogy megszabadulj a felesleges dolgoktól, és csak a valóban fontos tárgyakat tartsd meg.
Hatékony rendszerezés: Ismerd meg a különböző rendszerezési módszereket! Képzeld el, hogy mindennek helye van, és bárhová nyúlsz, azonnal megtalálod, amire szükséged van. A workshop során praktikus tanácsokat adunk arra, hogyan tudod kategorizálni, csoportosítani és tárolni a dolgaidat.
A tárolás művészete és tippek a mindennapi élethez: Hogyan érheted el, hogy a tárolás ne csak hatékony, hanem esztétikus is legyen? Megmutatjuk, hogyan használd ki a rendelkezésre álló teret a lehető legjobban, miközben a tárolás is stílusos marad. Segítünk, hogyan tarthatod fent a rendet hosszú távon, és hogyan építheted be mindennapi rutinodba.
